સામગ્રી: ચેન્નાઈ સુપર કિંગ્સ 2014 બાદ પહેલી વાર સળંગ ત્રણ મૅચ હાર્યું છે. 

આઈપીએલમાં શુક્રવારે રમાયેલી સનરાઇઝર્સ હૈદરાબાદ સામેની મેચમાં ચેન્નાઈ સુપર કિંગ્સનો સાત રનથી પરાજય થયો હતો. 

આમ તો પરાજયનું અંતર સૂચવે છે કે મૅચ રોમાંચક બની હશે પરંતુ ખરેખર એવું ન હતું.

સનરાઇઝર્સ હૈદરાબાદે પ્રથમ બેટિંગ કરતાં 20 ઓવરમાં પાંચ વિકેટે 164 રનનો સ્કોર નોંધાવ્યો હતો જેના જવાબમાં ચેન્નાઈ સુપર કિંગ્સે 20 ઓવરને અંતે પાંચ વિકેટે 157 રન નોંધાવ્યા હતા.

એક સમયે જે રીતે ધોની અને રવીન્દ્ર જાડેજા રમી રહ્યા હતા તે જોતાં એમ લાગતું હતું કે તેમનામાં મૅચ જીતવાની ઇચ્છાશક્તિ જ મરી પરવારી છે. 

નબળો સ્ટ્રાઇક રેટ

ધોની અને જાડેજા રમતા હોય અને બંને ખેલાડીનો સ્ટ્રાઇક રેટ 100 કરતાં ઓછો હોય એટલે કે તેઓ રન કરતાં બૉલ વધારે રમતા હોય તેમ ભાગ્યે જ બને છે પરંતુ શુક્રવારે આમ બન્યું હતું. 

આ તબક્કે હૈદરાબાદની ટીમ કમસે કમ 50 રનના માર્જિનથી જીતશે તેમ લાગતું હતું પરંતુ અંતે આ માર્જિન સાત રનનું રહ્યું. 

અંતર ભલે ઓછું રહ્યું પરંતુ ડેવિડ વૉર્નરની ટીમ સમગ્ર મૅચ દરમિયાન આગળ જ રહી હતી. આ માટે રાશિદ ખાનની વેધક બૉલિંગ પણ જવાબદાર હતી. 

અફઘાનિસ્તાનના આ સ્પિનરે ચાર ઓવરમાં માત્ર 12 જ રન આપ્યા હતા.

ધોનીએ છેલ્લી બે ત્રણ ઓવરમાં અને એ અગાઉ જાડેજાએ આક્રમકતા દાખવી હતી પરંતુ એ ક્ષણિક પ્રભાવથી પ્રિયમ ગર્ગ કે અભિષેક શર્માની શાનદાર રમતને નજરઅંદાજ કરી શકાય નહીં.

મૅચ જીતવા માટે 165 રનના ટારગેટ સામે રમતા ચેન્નાઈ માટે ફાફ ડુ પ્લેસિસે 19 બૉલમાં 22 રન ફટકારીને પ્રારંભ કરાવ્યો હતો પરંતુ શેન વોટસન માત્ર એક રન, ઈજામાંથી પરત ફરેલા અંબાતી રાયડુએ આઠ અને કેદાર જાધવે ત્રણ રન કર્યા હતા.

મહેન્દ્રસિંહ ધોની શ્રેષ્ઠ ફિનિશર તરીકે ખ્યાતિ ધરાવે છે પરંતુ તેમણે અત્યંત ધીમી રમત દાખવી હતી. 

એવી જ રીતે રવીન્દ્ર જાડેજાએ પણ સાવ ધીમી રમતનું પ્રદર્શન કર્યુ હતું. 

રાશિદ ખાનનો સ્પેલ પૂરો થયા બાદ આ બંનેએ થોડી ઝડપ વધારી હતી. જાડેજાએ 35 બૉલમાં બે સિક્સર સાથે 50 રન ફટકાર્યા હતા તો ધોનીએ છેલ્લી બે ઓવરમાં થોડી ધમાલ મચાવી હતી. તેઓ 36 બોલમાં 47 રન સાથે અણનમ રહ્યા હતા.

અગાઉ સનરાઇઝર્સ હૈદરાબાદની ઇનિંગમાં અંડર-19 વર્લ્ડ કપમાં રમેલી ભારતીય ટીમના સદસ્ય પ્રિયમ ગર્ગે શાનદાર બેટિંગ કરી હતી. તેમણે 26 બલમાં છ બાઉન્ડરી અને એક સિક્સર સાથે અણનમ 51 રન ફટકાર્યા હતા. 

પ્રિમય ગર્ગ અને અભિષેક શર્માની શાનદાર બેટિંગ

અભિષેક શર્મા અને...\nઅગાઉની સામગ્રીનો સારાંશ નીચે મુજબ કરી શકાય છે:
મહેન્દ્રસિંહ ધોનીની ચેન્નાઈ સુપર કિંગ્સની ટીમ ઇન્ડિયન પ્રીમિયર લીગ (આઈપીએલ)માં હારે એ જ મોટી વાત કહેવાય તેમાંય જો તે સળંગ ત્રણ મૅચ ગુમાવે અને પરાજયની હેટ્રિક નોંધાવે તો આ ટી20 ક્રિકેટ લીગ કોઈ અલગ જ ગ્રહમાં રમાય છે તેમ લાગે. પણ, આ વાસ્તવિકતા છે.